สวัสดีค่ะ มีปัญหาเรื่องกระดูกค่ะ อยากทานคลอลาเจน เคยสั่งมาทานแล้วเห็นผลค่ะ ทานไปได้ 4 วัน ข้อเข่า ข้อแขน ที่เคยปวดก็ทุเลาเบาลง ไม่ปวดเหมือนเดิม แต่มีปัญหาที่ว่า แผลผิวหนังกลับพุพองขึ้นมาเฉยเลยค่ะ เป็นหนองผุดขึ้นมาเลยค่ะ เดินไม่ได้หลายวันเลยค่ะ ทั้งๆที่ไม่เคยพุผองมาก่อนเลย มานึกได้ทีหลัง คือ คอลลาเจนที่ทาน สกัดจากปลาทะเลน้ำลึกค่ะ เลยหยุดทาน อยากถามคุณว่า 1.ทานคอลลาเจนมันช่วยได้มั้ยคะ (ไม่อยากทานยาติดต่อกันนานไปกว่านี้แล้วค่ะ ทานมาจะเป็นปีแล้วค่ะ) 2.ถ้าช่วยให้บรรเทาอาการปวดได้ ทานได้ อยากขอคำแนะนำว่าทานแบบไหนสกัดจากอะไรถึงจะดี และเหมาะกับเราน่ะค่ะ รบกวนขอคำแนะนำจากคุณหน่อยนะคะ ขอบมากค่ะ
สวัสดีค่ะ คอลลาเจน คือโปรตีนชนิดหนึ่งที่พบได้ตามกระดูก กระดูกอ่อน รวมถึงเนื้อเยื่อต่างๆ ในร่างกายของสัตว์และมนุษย์ ด้วยสมบัติเสริมสร้างความแข็งแรง ความยืดหยุ่น และเพิ่มความชุ่มชื้นแก่ผิวหนังแต่จากงานวิจัยจากหลายสถาบันยังให้ผลคลุมเครือว่าคอลลาเจนจะมีประโยชน์ต่อร่างกายได้จริงหรือไม่กรณีที่เป็นการรับประทานเข้าไปทางปากดังนั้นแนะนำว่าถ้ามีอาการผิดปกติใดๆที่เกิดหลังทานยา ควรงดไปก่อน แม้ว่าแผลพุพองจริงๆแล้วก็ไม่น่าจะสัมพันธ์กับคอลลาเจนก็ตามส่วนโรคข้อเสื่อม ปวดข้อนั้น ในคนอายุน้อย มักเกิดได้น้อย อาจจะมีสาเหตุที่แก้ไขได้โดยไม่จำเป็นต้องรับประทานยา เช่นเรื่องพักการใช้งานที่ผิดท่า ไม่ลงน้ำหนักหรืออกกำลังกายรุนแรงจนเกินไป เป็นต้น แนะนำปรึกษาศัลยแพทย์ด้านกระดูกและข้ออีกครั้งค่ะ